એરલાઇને કર્મચારીઓને પગારમાં ૨૫ ટકા સુધીનો ઘટાડો કરવાની ચેતવણી આપી છે. પગલાથી એરલાઇનને વાર્ષિક રૂ. ૫૦૦ કરોડની બચત થશે. ETએ બુધવારે આ સમાચાર પ્રકાશિત કર્યા હતા. ગોયલની આગેવાનીમાં એરલાઇનની મેનેજમેન્ટ ટીમ મુંબઈમાં કર્મચારીઓને મળી હતી અને જણાવ્યું હતું કે, પગારકાપ ૨૪ મહિના માટે છે અને જે પગાર કપાશે તેનું રિફંડ નહીં મળે. મેનેજમેન્ટે ગુરુવારે દિલ્હીના કર્મચારીઓ સાથે પણ મુલાકાત કરી હતી. મેનેજમેન્ટે એરલાઇનની નાણાકીય સ્થિતિ માટે ઈંધણના વધતા ભાવ અને ઇન્ડિગો દ્વારા મોટો બજારહિસ્સો ખેંચી લેવાનાં કારણો આપ્યાં હતાં.